钦定古今图书集成/明伦汇编/闺媛典/第179卷 > 顾闛妻任氏
## 钦定古今图书集成/明伦汇编/闺媛典/第179卷 > 顾闛妻任氏

按《嘉善县志》：“任氏，顾闛妻，泰孙女。年十六，赘闛。闛素
贫，有嫡母胡，庶母李，嫂屠，皆寡居。任体夫意，悉迎养
不就，乃易奁饰，馈甘旨。年二十五，夫没，哀痛绝粒，戚
属慰谕百端，强起襄事。未几，三孀相继殁，氏竭力殡
葬，抚孤成人，苦节三十馀年。学博赵某为诗纪之。”